Katja Høst

Katja Hannestad Høst (født 1972) er en norsk kunstner og tidligere skuespiller. Hun er utdannet ved institutt for fotografi på Kunsthøgskolen i Bergen.Selv om fotografi fremdeles er det mest fremtredende i hennes produksjon, arbeider hun også med blant annet landskapsarkitektur, relasjonell estetikk og video. Sosiale strukturer og praksiser, så vel som identitet, er tilbakevendende temaer i hennes arbeid, der hun stiller åpne spørsmål om hvordan vi definerer oss selv og styrer våre liv – som enkeltpersoner og som samfunn. Høst har stilt ut en rekke steder i inn- og utland, og har gjennomført utsmykkingsoppdrag og kunstprosjekter for Norges Idrettshøgskole (NIH), Litteraturhuset i Oslo, Oslo sentralstasjon og i forstadsområdet Haugerud / Trosterud (i samarbeid med Liva Mork).På 1980 og 90-tallet medvirket hun i NRK-produksjoner som Halvsju, Flåttum gård, og Lille Lørdag. I spenningserien Flåttum gård hadde Høst rollen som den danske kvinnen Renate.


== Y-blokka ==
Katja Høst engasjerte seg sterkt i kampen for å bevare den modernistiske bygningen Y-blokka i Regjeringskvartalet som ble revet i 2020. Fra 2014 til 2020 tok hun jevnlig bilder av byggets fasade, noe som resulterte i et tredelt kunstprosjekt for Oslobiennalen: en postkortserie, en publikasjon og en plakat. Postkortene var tilgjengelig på utvalgte steder over hele byen og ble delt ut gratis. Boken ble utgitt på Orfeus forlag og plakaten ble laget i forbindelse med utstillingen Bevegelser i betong. Arkitekten Erling Viksjø og kunstnerne på Nasjonalmuseet - Arkitektur. Plakaten var gratis og publikum kunne ta den med seg hjem.Mens Høst jobbet med prosjektet var hun gjentatte ganger i kontakt med Statsbygg for å komme inn og fotografere inne i bygget. Det fikk hun aldri lov til, ifølge en artikkel i nettavisen Kunstavisen i januar 2020 da protestene sto på for fullt. I artikkelen er Høst sitert på hvorfor hun mener Y-blokka måtte vernes: 
«For meg symboliserer Y-blokka ambisjonene om å bygge den norske velferdsstaten, og det er pinlig at det i rivningsbeslutningen ikke tas hensyn til hvilke historiske verdier, drømmer og tankegods som ligger nedfelt i bygget. Et annet viktig element er at Y-blokka overlevde terroraksjonen den 22. juli, noe som må ses på som en fantastisk triumf. Rivningsbeslutningen i etterkant vitner rett og slett om kulturell inkompetanse, der både manglende forståelse for historiske verdier så vel som symbolkraften i regjeringskvartalet som åsted for terroraksjonen gjør seg gjeldene [sic].»


== Utvalgte utstillinger og prosjekter ==
2019-2021: Y-blokka, en serie med 24 svarthvite postkort, en bok og en plakat, del av Oslobiennalen
2020: A man of one’s own, soloutstilling på Digitaliseum Malmö, Sverige, et galleri for digital samtidskunss
2009: The second sex, soloutstilling på Fotogalleriet, Oslo, Norge
2009: The second sex, soloutstilling i Svolvær, Norge
2008: Blind Spot, Gallery 44, Toronto, Canada
2008: OPERAEN, Rom for kunst, Oslo S / Christian Frederiks Plass, Oslo, Norge


== Utgivelser / fotobøker ==
2020: Y-blokka, Orfeus Publishing AS
2017: Dasein, Teknisk Industri AS, Oslo, Norge
2013: Her et sted, Teknisk Industri AS, Oslo, Norge


== Utdannelse ==
1999: Uteksaminert fra Institutt for fotografi ved Kunsthøyskolen in Bergen
1997-1998: Utvekslingsår til Institutt for visuell kommunikasjon ved Designskolen i Danmark
1995-1997: Institutt for fotografi ved Kunsthøyskolen in Bergen
1994-1995: Studerte idéhistorie ved Universitetet i Oslo
1993-1994: Studerte psykologi ved Universitetet i Oslo


== Filmografi ==
1985 - Halvsju
1994 - Flåttum gård
1996 - Lille Lørdag


== Referanser ==


== Eksterne lenker ==
(en) Katja Høst på Internet Movie Database 
Offisiell hjemmeside
Katja Høst: Her et sted Teknisk Industri AS
Filmfront
NRK nett-TV
Y-blokka: En avslutning, Arkitektnytt
Minnebilder fra Y-blokka mellom to permer, Oslo Fotokunstskole